بدأ اللايف اوكي وهنتظركم شوية بسم الله الناس يخرجوا منه تمام تمام انت لقيتيه اهو لا حول ولا قوة طيب انا هفتح هاخد وقت شوية اول الدرس مش هبدأ على طول الحشرات
السلام عليكم ورحمة الله وبركاته اهلا بحضراتكم. في المقطع رقم خمسمية وخمستاشر من مقاطع حظر التجول الحلقة الاولى من حلقات تدبر سورة الحجرات ارجو من حضراتكم تجيبوا المصاحف. اولا باحب اعتزر على العطل الفني اللي حصل في اليوتيوب
واللي اخرنا حوالي تلات دقايق ونص اه قبل ما ابدأ سورة الحجرات فيه تصحيح اه صغير بالنسبة لحلقة امبارح انا اتكلمت امبارح على انه من سنن الاحرام ان محرم آآ يسن له
الاضطباع يعني بيكشف الرجل المحرم بيكشف كتفه الايمن آآ والرمل الرمل اللي هو زي الجوجيج المشي السريع آآ في اول تلات اشواط. والحقيقة الصحيح هو ان الاضطباع تعرية الكتف الايمن في كل الاشواط. والرمل هو اللي في اول تلات اشواط. تمام
كده انا ابقى صححت ايه الخطأ بتاع امبارح. طيب نبدأ بقى سورة الحجرات سورة الحجرات هي اول سورة من سور المفصل العلماء قسموا سور القرآن الكريم الى الطوال السبعة الطوال
والمئين والمثاني والمفصل السبعة الطوال هم البقرة ال عمران النساء المائدة الانعام الاعراف والانفال والتوبة. هتقولي دول تمانية هقول لك اعتبروا الانفال والتوبة سورة واحدة لعدم وجود بسملة بينهم. فبقت صورة واحدة طويلة
كل صورة عدد اياتها مائة او تزيد او تنقص يعني مية مية اية آآ دول اسمهم المئين وهم من اول سورة يونس يعني تقريبا زي ما احنا بدأنا التدبر. احنا بدأنا من اول المئين
من اول سورة يونس لغاية العنكبوت ودول احنا بدأنا بهم وخدناهم كلهم الحمد لله في برنامج حظر التجول. يونس هود يوسف الرعد ابراهيم الحجر اه النحل الاسراء الكهف مريم طه الانبياء الحج المؤمنون النور الفرقان الشعراء النمل القصص العنكبوت
المثاني من اول سورة الروم لغاية سورة الفتح. اللي احنا خلصناها امبارح. يبقى احنا برضو خلصنا كل المثاني الحمد لله. يبقى احنا خلصنا كلهم. المثاني كلهم واخدنا الاعراف من السبعة الطوال
ولما نخلص سورة الطور ان شاء الله كمان آآ كم يوم كده كمان اسبوع عشر تيام ايا كان هنبقى خلصنا سبعتاشر جزء في برنامجنا اللي هو برنامج حظر التجول خليكم فاكرين ها
اخر الطور النوع الرابع من الصور العلماء سموه المفصل يعني فيه فاصلات كتيرة يعني سرعة الفصل بين الصور بالبسملة ينقسم الى طوال المفصل اوسط المفصل قصار المفصل او قصار السور
طوال المفصل هنبدأها النهاردة الحجرات الى النبأ اوسط المفصل من النبأ الى الضحى القصار من الضحى الى اخر القرآن احنا دلوقتي بنبدأ سورة الحجرات وترتيبها في المصحف تسعة واربعين. رقم الحصول رقم تسعة واربعين
لكنها من اخر ما نزل من القرآن يقال انها السورة رقم مية واربعة او مية وخمسة من حيث ترتيب النزول نزلت بعد صورة المجادلة ونزلت في عام الوفود اللي هو العام تسعة هجريا. يعني تقريبا قبل السنة ونص من وفاة النبي عليه الصلاة والسلام
سمي عام الوفود لان وفود القبائل جاءت تبايع النبي وتعلن دخولها في الاسلام ترتيبها بعد صور الحوامين جاءت سورة محمد او القتال ثم سورة الفتح ثم هي الحجرات يبقى هي
تالت صورة مدنية بعد الحوامين ما جم. الحوامين كلهم مكيات صورة محمد اللي هي سورة القتال مدنية. سورة الفتح مدنية وسورة الحجرات مدنية اه الحواميم لو تفتكروا كانت آآ حواميم لانها او ال حميم سبع صور كلها آآ بتعلمنا الدفاع عن دين الله بالرد على شبهات الكفار. جدال الكفار في
سورة القتال كانت عن الدفاع عن دين الله بقتال الاعداء. الكفار الذين يصدون عن في سبيل الله سورة الفتح كانت عن الفتح والانتصار اللي حققه الاسلام يبقى فيه مجتمع اسلامي
وهذا المجتمع له دولة يجب ان تقوم على اسس اخلاقية الحجرات جاءت تؤسس هذه الاسس الاخلاقية اداب واخلاق يجب ان يلتزم بها المسلم في التعاملات بتاعته عموما تعالوا نبدأ ونشوف
اعوذ بالله السميع العليم من الشيطان الرجيم بسم الله الرحمن الرحيم يا ايها الذين امنوا لا تقدموا بين يدي الله ورسوله واتقوا الله ان الله سميع عليم يبقى الخطاب ربنا بيوجهه مباشرة لمين
يا ايها الذين امنوا للمؤمنين الذين امنوا دول هم اللي انتهت الصورة اللي فاتت بالكلام عنهم سورة الفتح اخر اية فيهم يعني بتثني جدا على الذين امنوا. وقالت فيهم كلام رائع
وانهم يوم القيامة وجوههم هتبقى منورة زي القمر. من اسر السجود في الدنيا. وان وربنا تكلم عنهم في التوراة وفي الانجيل وان هم اللي هيحملوا للعالم هذه الدعوة دعوة التوحيد بعد الانبياء. انتم فاهمين يا جماعة؟ لما سورة الفتح بتثني على هذا الجيل. هي بتثني على مين؟ او على امة
محمد امة محمد هم ورثة الانبياء ما هو خلاص ما فيش انبياء ما فيش نبوة. اللهم امال في ايه؟ في دعاة ينشروا التوحيد انا فاكر جالي مرة اه ولد من كولومبيا
وقال لي انا قريت بصراحة القرآن وفي الاسلام عجبني جدا بس فيه حاجة مش عجباني في الاسلام ودي مانعاني ادخل الاسلام ايه يا ابني قال لي يعني انت مش شايف ان دين جميل زي كده
ورسالة مهمة زي كده وعالم فاسد زي العالم اللي احنا عايشين فيه محتاج نبي ليه؟ ليه ربنا يقفل الباب بتاع النبوة بعد سيدنا محمد فكان قدامي كده آآ ازازة مية زي دي كده
قلت له بص دي زجاجة مياه مرت بمراحل انتاج جابوا الاول البلاستيك اوعوا تكونوا فاكرين انتم لما بتشتري آآ بجنيه ونص ولا باتنين جنيه ازازة ماية انت بتدفع تمن المية لأ ده الماية ما تسواش حتى قرش
انت بتدفع تمن البلاستيك والصناعة وتكلفة النقل وتكلفة العمال كل ده لكن في الاخر طب بترمي الازازة دي. المهم بيجيبوا البلاستيك بودرة وبيسيحوه وبيتنفخ بيطلع ازازة وبيجيبوا الغطيان البلاستيك دية برضو وبيجيبوا مية وبيفلتروها وتبقى نضيفة وتتعبى وتقوم مقفولة ماشي كل خطوة من دول
هي خطوة انتاج بعد ما بيتم انتاج الزجاجة خلاص اهي هتتبرشم اليوم اكملت لكم دينكم واتممت عليكم نعمتي ورضيت لكم الاسلام دينا. ما فيش مراحل انتاج تاني خلاص النبوات هي مراحل انتاج الدين اكتمل الدين بسيدنا محمد عليه الصلاة والسلام. محتاجين ايه بقى ؟ محتاجين
موزعين يوزعوا محتاجين دعاة يوزعوا هذا الدين ينشروا هذا الدين دون ان يضيفوا اليه اي شيء لانه اكتمل تمام؟ يبقى لما سورة الفتح تتكلم عن الذين امنوا وتتكلم عنهم مثلهم في التوراة ومثلهم في الانجيل. هو ايه الاهمية بتاعتهم للدرجة دي؟ اهميتهم ان هم
ورثة الانبياء اللي هيحملوا هم هذا الدين وهذه الدعوة وينقلوها للعالم كله اقرا معي الاية تسعة وعشرين سورة الفتح علشان نسترجع الكلام الحلو اللي اتقال في الذين امنوا معي الاية تسعة وعشرين اخر اية في سورة الفتح
محمد رسول الله والذين معه اشداء على الكفار رحماء بينهم. تراهم ركعا سجدا يبتغون فضلا من الله سيماهم في وجوههم من اثر السجود ذلك مثلهم في التوراة ومثلهم في الانجيل كزرع اخرج شطأه فازره فاستغلظ فاستوى على سوقه
يعجب الزراع ليغيظ بهم الكفار وعد الله الذين امنوا وعملوا الصالحات منهم مغفرة واجرا عظيما. اللهم اجعلنا منهم يا رب تمام كده؟ الذين امنوا سمعوا كلام حلو ومبشر وجميل. تعالوا بقى انتم عليكم انكم تلتزموا بنظام اخلاقي
ابدأ بقى الاية واحدة في سورة الحجرات معي. يا ايها الذين امنوا لا تقدموا بين يدي الله ورسوله. واتقوا الله ان الله سميع عليم ما هو مش ببلاش مش ببلاش ان انتم لكم مغفرة واجرا عظيما. لا ده فيه واجبات وفيه اسس اخلاقية بقى هنتعلمها
الحجرات بدأت بايه يا ايها الذين امنوا لا تقدموا بين يدي الله ورسوله يا ايها الذين امنوا جت خمس مرات في السورة دي الامام الفخري الرازي التفسير الكبير اه بيقول
انه القرآن جاء لارشاد المؤمنين الى مكارم الاخلاق ففي هذه الصورة مكارم الاخلاق اول مرة جاءت في حق الله ثم في حق رسول الله ثم في حق الفساق الفاسقين ثم في حق المؤمن الحاضر اللي موجود ثم في حق المؤمن الغائب خمس اقسام
بدأ كل قسم منهم يا ايها الذين امنوا يا ايها الذين امنوا دي لما تسمعها المفروض تتكهرب ليه ؟ ربنا بيخاطبك. ما هو مش انت من الذين امنوا يبقى ربنا بيخاطبك
في رجل راح لعبدالله بن مسعود احد العبادلة الاربعة اكبر اساتزة القرآن وقال له اعهد الي يعني انصحني. اعهد الي اديني يعني خد عهد علي انصحني بحاجة انصحني بحاجة تفيدني
فقال له ابن مسعود اذا سمعت الله تعالى يقول يا ايها الذين امنوا فارعها سمعك اديها ادي ودانك بقى للقرآن اللي بعد كده. اول ما تسمع يا ايها الذين امنوا
ودانك فارعها سمعك فانه خير يأمر به او شر ينهى عنه موضوع مهم جدا بعدين امنوا ده اقرا بقى معي يا ايها الذين امنوا لا تقدموا بين يدي الله ورسوله
بين يدي يعني قدام يعني ما تمشوش قدام الله ورسوله طب وده معناه ايه يعني يعني ايه ما امشيش قدام ربنا؟ وانا يعني ده كلام ده بيفكرني بابوي الله يرحمه
لما كان يحب يسيطر على سرعتي انا واصحابي لما كنا مسلا نبقى رايحين مشوار وطالعين نتفسح في الارياف بسياراتنا كان يخاف ان احنا ايه شباب بقى نعمل حوادس وبتاع طالع معكم
خلاص ما تخافوش مش هغلس عليكم مش هركب معهم حد في عربيتي. هطلع بعربيتي قدامكم كان يقول لنا ايه قبل ما نطلع ما حدش يمشي قدامي معناها ايه انا هيمشوا ورايا
ما حدش يمشي قدامي يعني امشوا ورايا يعني اتبعوني يا ايها الذين امنوا لا تقدموا بين يدي الله ورسوله. يعني اتبعوا الله ورسوله اتبعوا القرآن والسنة يعني ايه اتبع الله امشي ورا الله ازاي لأ تتبع كلام الله
القرآن طب والرسول فين؟ السنة ما تعملوش نظام يخالف القرآن والسنة طول النهار نقرا كلام لناس بتقترح نزام جديد في المجتمع يخالف الشرع مش مشكلة بس يعني تعال نجرب بقى حاجة جديدة بقى احنا في القرن الواحد وعشرين
طب عايزين ايه ؟ تعالوا نعمل نزام اسمه المساكنة ايه بقى المساكنة؟ يعني رجال ونساء يقتسموا ايجار شقة ويعيشوا مع بعض بدون زواج ايه المشكلة؟ ده نزام معمول به في امريكا ونجح جدا. نجح في ايه
حضرتك هل شرع ربنا يسمح بزلك لو لأه لو لا يسمح يبقى اقتراحك ده هو انك بتقدم بين يدي الله ورسوله. بتقترح نظام يخالف شرع الله مش بتتبع شرع الله
او انك بقى بتتكلم وكأن الشرع ما كانش حكيم بما فيه الكفاية. كأن الشارع الله سبحانه وتعالى لم يكن حكيما بما فيه الكفاية. او هزه الاحكام مش مناسبة بقى لوقتنا النهاردة
قد تقترح اشياء زي مسلا آآ لماذا آآ ربنا ما حرمش كزا ؟ كان لازم ربنا يحرمك يا شيخ ليه ربنا لم يأمر بكزا ؟ نسمع الكلام ده كتير على فكرة جدا
اسمه بيقدم بين يدي الله ورسوله لو كان بس ربنا فرض علينا كزا كان هيبقى احسن الستاق ده اسمه تقديم بين يدي الله ورسوله لانك بتقترح على الله وكأن الله لا يعلم كل شيء
لان الله ليس عنده الحكمة الكافية زي حضرتك ده فيه مشكلته انه نسيان لمقام العبودية لا حكم مع حكم الله لا شرع مع شرع الله الشريعة وضعت خطوط عريضة في بعض المسائل
وتركت مساحات للانسان يحددها لنفسه. ويغيرها من زمن الى اخر. هي دي المساحة اللي ممكن الانسان يتقدم فيها باقتراحات لان الشرع تركها اه اه لك ان انت تحددها وتغيرها كل فترة طبقا لمصلحتك
لكن ازا كان الشرع واضح في امر معين لا خلاف فيه ما ينفعش حد يتقدم بتشريع جديد يخالف الشرع. او الشرع لا يقبله النبي صلى الله عليه وسلم قال من عمل عملا ليس عليه امرنا فهو رد
يعني مردود عليه غير مقبول انا باحب ربنا اوي وبستمتع بالصلاة جدا وباشعر بخشوع خشوع فظيع في صلاة العصر وقرر اصلي العصر خمس ركعات ما ينفعش ليه هو انا هانقص ده انا هازود ؟ يا ابني ما ينفعش
انك تتبع الاتباع او في مسلا ناس بتمنع المرأة من دخول المساجد بالرغم من ان هناك نص واضح في القرآن في سورة الجن بيقول وان المساجد لله فلا تدعو مع الله
احدا اذا الله سبحانه وتعالى ومالك كل المساجد مش علشان حضرتك اشتريت ارض وبنيت عليها مسجد بفلوسك يبقى تفتكر نفسك بقيت ملك المسجد لأ. عايز تبقى مالك المبنى ده اعمله مطعم
هتعملوا مسجد يبقى اصبح مش بتاعك نزامك مش هيمشي فيه نظام ربنا اللي هيمشي فيه فيه نص واضح في السنة. حديث متفق عليه. لا تمنعوا اماء الله مساجد الله واضحة
نيجي بقى طالبان مش طالبان تقول ما فيش ما ينفعش عندنا في انجلترا انا حاطط لكم النهاردة الفيديو نفس هذه المدرسة عندنا في في بريطانيا اكتر من ربعمية وخمسين مسجد
ما بيدخلهمش النساء رحت مسجد في مدينة اسمها شيفلد فقالوا لي احنا بقى عندنا نساء بس احنا بنفخر اننا بنينا مبنى تاني تماما منفصل عن المبنى ده. وبينهم شارع النساء فيه
رفضت اصلي في المسجد سلام عليكم انا ماشي ايه الكلام ده واحاديث اخرى بقى كثيرة طبعا. فلما ناس ييجوا يمنعوا النساء بعد كل ده. هم كده بيتقدموا بين يدي الله ورسوله. بل اسوأ من ذلك. هم بدلوا شيء بالفعل في
مين ده اللي فاكر نفسه عنده رجولة اكتر من النبي يعني ايه ده عنده نخوة اكتر من النبي عليه الصلاة والسلام فاكر نفسه اكثر حكمة من الله مسلا عايز اقول لكم على حاجة. انتشار الراديكال في
انتشار النساوية المتطرفة هو رد فعل للذكورية المتطرفة اللي عند كثير من المسلمين. لازم تفهموا كده هي كلمة حق ولازم نقولها علاقة الاية بقى بالصورة السابقة اللي هي سورة الفتح
الاية دي بتقول ايه؟ يا ايها الذين امنوا لا تقدموا بين يدي الله ورسوله ايه علاقتها بسورة الفتح؟ قد يكون هو موقف الصحابة في التفسير على فكرة مش بألفه. يعني المفسرين ما عندهمش دليل لكن بيقولوا قد يكون هو موقف الصحابة لما شعروا بعدم الرضا
من شروط صلح الحديبية وشروط الصلح كانت تشريع لان النبي مشرع وهو لم يفتح الباب للنقاش في هذه الشروط اذا الصلح كان تشريع وكان على الصحابة قبوله والالتزام به دون جدال ودون تباطؤ لما يديهم امر
التحلل من الاحرام والحلق والذبح لا يتباطؤوا. فقد تكون آآ آآ علاقة الاية دي بالسورة اللي فاتت هو موقف الصحابة من صلح الحديبية لما كان عندهم عدم رضا في الاول
اقرأ معي الاية واحد. يا ايها الذين امنوا لا تقدموا بين يدي الله ورسوله. واتقوا الله تلات مرات في هذه الصورة يؤمر المؤمنون يؤمر المؤمنون بتقوى الله وقلنا التقوى هي الحرص على عدم مخالفة اوامر الله مستقبلا
يبقى اللي تقدم بين يدي الله ورسوله لابد ان يتوب وان يتراجع سيدنا عمر قال ما زلت اصوم واتصدق واصلي واعتق يعتق العبيد يشتري عبيد ويعتقهم من الذي صنعت مخافة كلامي الذي تكلمت به يومئذ
حتى رجوت ان يكون خيرا يبقى النهاردة الناس اللي بتتقدم بين الناس اللي مانعين النساء من دخول المساجد دول. بعد ما علموا الحكم يجب يتراجعوا وهذا ما حدث بالفعل في عشرات المساجد هناك في بريطانيا في التلات سنوات الاخيرة بفضل الله
اثير هزا الموضوع. وعندكم الفيديو اللي انا حطيته النهاردة على تويتر. اسمه مساجد للرجال فقط زائد مساجد للنساء فقط يساوي دين جديد وبدعة كمل الاية واحدة. ان الله سميع عليم
احنا قلنا ان ربنا امر الناس اللي بتتقدم بين يدي الله ورسوله بتقوى الله واتقوا الله ان الله سميع عليم السميع يسمع دعاء كل محتاج يسمع دعاء كل تائب عليم لا يحتاج اقتراحات منك. رح اقترح على مديرك اقترح على الحكومة بتاعتك. لكن مش على شرع الله
اقرا الاية اتنين يا ايها الذين امنوا لا ترفعوا اصواتكم فوق صوت النبي ولا تجهروا له بالقول كجهر بعضكم لبعض ان تحبط اعمالكم وانتم لا تشعرون الاية دي تخيلوا نزلت في مين
اتنين من اقرب الصحابة للنبي صلى الله عليه وسلم. ابو بكر وعمر. رضي الله عنهما يعامل وفود الصحابة عملوا نزام آآ استقبال للوفود مراسم علشان يسهلوا الامر على النبي عليه الصلاة والسلام. فكل وفد يأتي المدينة يعينوا له واحد من الصحابة يرافقهم يشوف هيقعدوا فين هياكلوا ازاي هيشربوا ازاي
يفهمهم اداب مقابلة النبي صلى الله عليه وسلم. اللي عاوز يتكلم يستأزن لما يؤذن له يتكلم وكده. عشان ما يتعبوش النبي عليه الصلاة والسلام. وفود كيه من كل القبائل من كل
الصحابة عملوا نزام فلما جه وفد قبيلة تميم سيدنا ابو بكر قال القعقاع ابن معبد قال عمر بل امر الاقرع بن حابس ايه ده ابو بكر اقترح واحد يبقى هو مدير مراسم الوفد ده. وسيدنا عمر اقترح واحد تاني
سيدنا ابو بكر كان كان تعبان او عصبي او حاجة شعر ان الاعتراض بتاع عمر ما لوش لازمة على صوته وقال له هو انت عاوز تخالفني وخلاص سيدنا عمر على صوته هو كمان قال له وانا اخالفك ليه يا ابو بكر؟
انت فاكرني عاوز اخالفك ليه ؟ هم يعني ما كانش فيه احتداد شديد لكن رفعوا الصوت في وجود النبي صلى الله عليه وسلم ما حدش تجاوز في الكلام ضد التانية ولا حاجة
لكن رفع الصوت في حضور الكبار زي النبي صلى الله عليه وسلم او الكبار يعني السنة انك لا ترفع صوتك في حضور الكبار عدم احترام فربنا نزل هذا الحكم اللي احنا نستفيد منه اننا نحترم الكبار
شيخ عالم استاز جامعة طبيب قلب معروف مش عارف ايه قاعد ما ترفعش صوتك اعلى من صوته احترم انزلوا الناس منازلها لازم اظهر الاحترام وما اعليش صوتي في وجود هذا الشخص الكبير
وعموما طبعا الكبير مش يعني غني بالعكس احنا منهيين ان من تضعضع لغني بسبب غناه فقد فقد ثلثي دينه لكن شخص عالم محترم آآ شيخ كبير بتاع بتدي له احترامية
وعموما الحكم في نص الاية نزل خاص بالنبي صلى الله عليه وسلم. لكن ما يمنعش ان احنا نستفيد منه ايضا في حياتنا ونخفض اصواتنا عموما اقرا الاية اتنين. يا ايها الذين امنوا لا ترفعوا اصواتكم فوق صوت النبي. ولا تجهروا له بالقول كجهر بعضكم لبعض. ان تحبط
واعمالكم وانتم لا تشعرون بعد ما نزلت هذه الاية افتقد ثابت ابن قيس وقال يعني ايه افتقد؟ يعني لقوه ما بيجيش المسجد افتقد بدأوا هو الراجل ما جاش الضهر يمكن تعبان العصر
بقى له تلات سنوات ما جاش فقال رجل للنبي انا اعلم لك علما يعني انا اروح اتفقده لكم يا جماعة انا هعدي عليه ودي سنة احنا فقدناها للاسف. لما واحد يغيب عن صلاة الجماعة في المسجد
فرد واتنين وتلاتة لازم اهل المسجد يرسلوا ناس واحد او اتنين يتفقدوه. يعني يخبطوا على بابه ويسألوا عليه. يشوفه مريض عشان يعودوه السنة عيادة المريض وليس زيارة المريض ايه الفرق
رحت زرت المريض انت عملت زيارة المريض لما تروح تاني تروح تالت دي اسمها عيادة المريض. يعتاد مرة بعد اخرى. عشان كده العيد اسمه عيد لانه يعود سنة بعد سنة. يعود
بالتالي السنة عيادة انك تعود المريض. واحد مريض مرض ست شهور زوروا مرة كده انت خلاص حققت السنة اللي انت تروح تزوره باستمرار وتسأل عليه وتاخد له حاجات كده المهم الراجل راح لثابت ابن قيس
فوجدوا لا يخرج من بيته مكتئبا حزينا لانه لما سمع الاية دي افتكر ان هو كان صوته عالي لان سامعه ضعيف وعشان هو سمعه ضعيف بيضطر يعلي صوته دايما اللي سمعه ضعيف صوته بيبقى عالي عشان يسمع نفسه وهو مش
سامع نفسه فلما نزلت الاية حزن كثيرا لانه افتكر عمله عمله حبط ولا تجهروا له بالقول كجهر بعضكم لبعض ان تحبط اعمالكم وانتم لما كان يكلم النبي كان يعلي صوته لان هو مش سامع يعني الراجل
يكون عمله حبط واصبح من اهل النار النبي ارسل له من يبلغه ثابت انت من اهل الجنة تعال بس ما تخافش انت من اهل الجنة شفتم التقوى؟ ما حاولش يجد لنفسه عزر
النبي هو اللي قال له لأ ما تخافش انت لك عزر سيدنا عمر ابن الخطاب بطبيعته صوته عالي بعد نزول هذه الاية لم يرى يرفع صوته ابدا طبعا الا لو كان انسان بيؤذن السنة رفع الصوت. انسان بيؤم الناس السنة رفع الصوت. بيخطب خطبة السنة رفع الصوت. انما غير كده في الامور العادية في الكلام العادي
لازم المسلم يكون صوته الادب هو خفض الصوت. خاصة في حضور الكبار. وخاصة في حضور النبي صلى الله عليه وسلم هو ده مش احراج شوية لسيدنا ابو بكر وسيدنا عمر. ان تنزل فيهم اية كده تعتب عليهم
يعني طب ما المفروض يعني مش المفروض يعني كان مسلا لما يغلطوا تاني ولا حاجة ينزل فيهم اي لأ هو ده القرآن. هو القرآن كده اللي بيعمله القرآن انه بيربي النبي ويربي الصحابة وبيربينا من خلال تربية النبي والصحابة. هو لما النبي عبس في وجه الرجل الضرير
اللي جاء ويطلب العلم وهو في اجتماع. ما حدش شافه الرجل الضرير لو ما كان لو ما كانش القرآن نزل يحكي القصة دي ما كانش عرف ان النبي عبس اصلا. يعني كشر
الراجل نفسه عرف من القرآن الكريم لكن هو ده القرآن ينزل بالحق بعضكم دلوقتي ممكن يكون عمال يسأل نفسه هو فاضل مش هيخش في الجد بقى ولا ايه هو ايه ايه الموضوع التافه يا فاضل انت عمال تتكلم فيه ده علو الصوت ومش عارف كلمنا في الاحكام والشرع
مش هنتحل احنا هو احنا الحلقة قربت تخلص احنا مش هنتعلم حاجة مهمة النهاردة حاجة اهم من كده شوية الفكرة دي اسمع حديث الرسول عليه الصلاة والسلام عن انس انه قال صلى الله عليه وسلم
انكم لتعملون اعمالا هي ادق في اعينكم من الشعر وانا ده ده سيدنا انس نفسه اللي بيقول هزا الكلام. مش حديس نبوي انكم لتعملون اعمالا هي ادق في اعينكم من الشعر
وانا كنا لنعدها على عهد النبي من الموبقات. يعني من المهلكات الناس بقت بتستفه حاجات كده بسيطة ايه كلام صوت عالي وصوت واطية لأ ده ده دي حاجات مهمة جدا في الدين. ايه رأيك بقى
لو انت حاسس انها مش مهمة اوي انت عندك مشكلة. والنبي عليه الصلاة والسلام بيقول اياكم ومحقرات الذنوب فانهن يجتمعن على الرجل حتى يهلكنه المسلم له شخصية يجب المسلم يكون انضف واحد في مظهره
من السنن تقليم الاظافر مسلا انت فاكرها حاجة بسيطة؟ انت مطلوب منك كموسم تبقى بتبرق بيبقى مختلف في نضافتك في اسلوبك في الكلام. كل حاجة الاسلام بيبني الانسان ليه معترض على ان القرآن يقول لك تتكلم ازاي وانت رايح تدفع متين دولار تلتميت دولار في كورس بيعلمك ازاي تتكلم
اللي هو ما هو ده فن الكلام والخطابة اكتر واحد انا اتعلمت منه فن الخطابة هو النبي صلى الله عليه وسلم انما كان يتكلم كان كل واحد في الجمهور يظن ان هو بيحدثه هو بس
يعني ايه؟ يعني كان بيوزع نزراته على الجميع. في الكورس ابو متين دولار هتاخدها. اعمل اي كونتاكت مع الجمهور بتاعك. ما هو كان لما يشير يشيب راحة يده. يشاور للناس كده. مش يشاور على حد كده بصباعه لأ
كان يستخدم لغة الجسد كتير هو البادي لانجويج تجد الراوي بتاع الحديث الشريف بعد ما بيروي نص الكلام بتاع النبي يروي لغة الجسد. فتلاقي حديث يقول لك ايه؟ قال النبي
صلى الله عليه وسلم المؤمن للمؤمن كالبنيان يشد بعضه بعضا وشبك بين اصابعه. النبي ما قالش وشبك بين اصابعه ده الراوي اللي بيروي بيقول النبي قال المؤمن للمؤمن كالبنيان يشد بعضه بعضا
بس بعد كده الراوي وصف لنا لغة الجسد بتاعة الرسول عليه الصلاة والسلام وقال ايه وهو بيقول كده شبك بين اصابعه شبك ايديه كده في بعض اصابعه صوابعه كده في بعض
قال النبي صلى الله عليه وسلم انا وكافل اليتيم في الجنة كهاتين. واشار بالسبابة والوسطى. النبي ما قالش واشار بالسبابة والوسطى. ده الراوي هو اللي اشار وهو اللي بيوصف البودي لانج بتاع الرسول عليه الصلاة والسلام. في الكورس اللي هتاخده بمتين دولار! هو نفس الكلام ده
ما بقولش ما تتعلمش ليه؟ نتعلم الحاجات دي ولكن الحاجات دي موجودة في دينا ايضا على فكرة فيه آآ كورس موجود على ويب سايت بريدجز اسمه بس بالانجليزي اسمه هاوتيو بريزنت اسلام توران موسلنس. نص الكرسي الاولاني هو وسائل الخطابة
والحديث يعني طيب اه اقول لك على حاجة الكلام اللي بتقوله بيحمل من المعنى عشرة في المية وتسعين في المية في لغة الجسد بتاعتك طبعا انت وادي بتقول لأ لأ لأ لأ بلاش بقى مبالغة
تسعين في المية في البادي لانجوج يا راجل! ما كفاية مبالغة بقى انا كنت فاكر كده هقول لكم حديث شريف مرتين مر منهم بلغة الجسد الصحيحة او حتى بدون لغة جسد خالص
ومرة بلغة الجسد الخاطئة وهتشوفوا اني لما اقوله بلغة الجسد الخاطئة ساغير معنى الحديث مية وتمانين درجة هعكس معناه من غير ما اغير حرف واحد قال رسول الله صلى الله عليه وسلم نحن قوم لا نأكل حتى نجوع واذا اكلنا لا نشبع
طبعا واذا اكلنا لا نشبع ما ناكلش كتير لغاية ما نشبع هقول نفس الحديد بالزبط مش هغير حرف وهعمل لغة الجسد الغلط وهتشوف اني هغير المعنى تماما بصوا علي كويس مع بتوع كلاب هوس مش عارف هتعملوا ايه انتم
نحن قوم لا نأكل حتى نجوع واذا اكلنا لا نشبع واذا اكلنا لا نشبع. انا ما غيرتش ولا حرف لكن آآ عملت ايدي لبرة كده وكأن بطني كبيرة وقلتها بطريقة فيها اشتهاء للاكل. وما غيرتش ولا حرف
كل ده لغة جسد غيرت معنى الحديس تماما بقى معناها اني افضل اكلاك ولاك ولاك ولا اكل باستمرار ما بشبعش عكس المعنى بالزبط المفروض لما ناكل ناكل ونوقف قبل ما نشبع
شوفتوا بقى كمل الاية اتنين معي. ولا تجاهروا له بالقول كجهر بعضكم لبعض. ان تحبط اعمالكم وانتم لا تشعرون يبقى عدم احترام النبي صلى الله عليه وسلم ورفع الصوت عند مخاطبته
يحبط العمل وهذا من اعمال المنافقين يبقى في حضوره لا نتكلم مع بعض الا بصوت اخفض من صوته لما نخاطبه لا نرفع صوتنا ابدا اقرا الاية تلاتة ان الذين يغضون اصواتهم عند رسول الله اولئك الذين امتحن الله قلوبهم للتقوى. لهم
مغفرة واجر عظيم الناس اللي بتخفض اصواتها عند رسول الله. نجحوا في اختبار التقوى ربنا غفر لهم ما بدر منهم قبل ذلك ولهم اجر عظيم. طبعا حرمة النبي صلى الله عليه وسلم وهو ميت كحرمته وهو حي
يبقى لما تبقى في زيارة للنبي صلى الله عليه وسلم لقبر النبي صلى الله عليه وسلم في مسجده في المدينة بتبقى الدنيا زحمة اوعى تعلي صوتك اخفض صوتك ما تندهش على حد
ما تزعقش لحد حتى لو داس على رجلك حتى لو خبطك. تأدب مع رسول الله اقرا الاية اربعة ان الذين ينادونك من وراء الحجرات اكثرهم لا يعقلون. فيه ناس من الاعراب كده عندهم غلظة
وهم مش منافقين لكنهم ما عندهمش زوق راحوا عند بيت النبي والسلام وهو قائل قائل يعني ينام وقت القيلولة. اسمها يقيل قائل وقعدوا يندهوا بصوت عالي. يا محمد اخرج لنا. يا محمد اخرج لنا. يا محمد اخرج لنا فان مدحنا زين
وذمنا شين هما حديث العهد بالاسلام وكانوا يروحوا عند الملوك يقولوا الكلام ده اندهوا على الملك ملك الغساسنة اخرج لنا فان مدحنا زين وذمنا شيء يعني بيشجعوا الملك يديهم هدايا ويمدح فيهم والكلام ده
هم مش منافقين لكن مش فاهمين لسه وضع النبي وانه مش ملك ولسه حديث الاسلام يعني في اخلاق في الاسلام تختلف عن اخلاق الجاهلية. هم لسه مش فاقدين يفهموا ان اخلاقهم لما دخلوا الاسلام لازم الاخلاق تختلف. الاسلام مش بيغير عقيدة بس
مش بيغير عبادة بس بيغير اخلاق اربعة وخمسة ان الذين ينادونك من وراء الحجرات اكثرهم لا يعقلون معزمهم ما بيفكروش صح طب ليه الاكثرهم لان مش كلهم نادوا وعلوا صوتهم
الحجرات جمع حجرة. يعني المكان المحجور. يعني الذي لا يجوز انه يدخله الا صاحبه. يعني مش مكان عام. الحجرات يعني ما هياش اماكن عامة اللي فيكم راح زار قبر النبي عليه الصلاة والسلام
المكان المدفون فيه سيدنا محمد وسيدنا ابو بكر وسيدنا عمر ده غرفة عائشة. هو كان عنده غرف ما كانش عنده بيوت. كل واحدة عندها غرفة وراها يعني لو كملت لجوة يبقى غرفة سوداء بنت زمعة
جنبها لبرة غرفة حفصة جنب غرفة سوداء غرفة حفصة الناحية التانية من غرفة سودا غرفة زينب بنت خزيمة اللي هي كان لقبها ام المساكين لشدة عطفها على المساكين وتحطها او جنبها من الناحية التانية اللي جوة ناحية المسجد
غرفة زينب بنت جحش اللي هي بنت عمة النبي عليه الصلاة والسلام سيدنا علي وفاطمة الزهراء وولادهم غرفتهم جنب غرفة السيدة عائشة. بينهم طرقة بتفتح عليها. وام سلمة جنب ايه برضه السيدة فاطمة الزهراء
غرفة السيدة صفية وام حبيبة وجويرية في الجانب الشمالي من المسجد يعني ضهر الروضة الشريفة انت كده ايه لو قاعد بتصلي في الروضة ضهرك التلات اربع صفوف اللي وراهم هنا كان في اماكن طبعا المسجد كان صغير. المسجد كان يا دوبك قد الروضة كده
ورا الروضة كان ايه غرف ام حبيبة وجويرية والسيدة صفية بنت حيي بن اخطب اقرا بقى الاية خمسة ولو انهم صبروا حتى تخرج اليهم لكان خيرا لهم. والله غفور رحيم. لو كانوا صبروا كان بقى احسن لهم انهم يقعدوا
بيندهوا كده لكن عموما الواحد المفروض يتعلم من اخطاؤه ويستغفر وما يكررهاش ولو انهم صبروا حتى تخرج اليهم لكان خيرا لهم الله غفور رحيم الله اكبر. انتم شايفين احنا النهاردة اتكلمنا في ايه
اتيكيت اداب مجتمعية بتحسن وتجمل شكل المجتمع المسلم امشي بقى في شارع من شوارعنا وامش في الشارع من شوارع غير المسلمين في اوروبا تعرف ان احنا ما استفدناش من القرآن حاجة في الاداب
لاننا ما كناش بنتدبره كنا بنحفزه وبنقراه بدون فهم عشان ناخد سواب والحرف بعشرة ونجيب الكلكليتور ونقعد نعد الحروف ونضرب في عشرة ونشوف كل كلمة بتقرأها شاهدة عليك ازا انت كنت بتقرأها بتطبقها ولا بتقرأها لا تطبقها هتشهد عليك
عرفتم المصيبة اللي احنا فيها سببها ايه ؟ لان احنا يعني سببها البعد عن تدبر القرآن الكريم وصلنا لايه البعد عن تدبر القرآن ان اخلاقنا اصبحت عكس تماما ما يأمرنا به القرآن اللي احنا بنقراه وبنحفزه
ده كلام والحل ايه القرآن هو الحل كل واحد يجلس مع نفسه ويراجع نفسه وياخد قرارات انه يغير من نفسه. يغير من اخلاقه. يغير من طباعه يمشي في الطريق اللي رسمه له القرآن الكريم ونتوقف هنا الليلة واسف على الاطالة
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا
ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك انبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا
اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور حضورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي
وحسناتكم جميعا. اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه اكفنا واهلينا واخواننا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم. فانت الوكيل
ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكل مع اخواننا في تركستان. وانصرهم وانصر من نصرهم. واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية
عاجلا غير اجل من لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا
على الشهادة في سبيلك انك نعم المولى ونعم النصير. والسلام عليكم ورحمة الله وبركاته نراكم غدا باذن الله في نفس هذا الموعد ان كنا من اهل الدنيا